સંસદમાં હોબાળાને રોકવા માટે સરકારની આ વખતે શું રણનીતિ રહેશે તેવા સવાલનો જવાબ આપતાં ગોયલે કહ્યું કે રાજકીય પક્ષોએ એ વાત ઉપર ધ્યાન આપવું પડશે કે પાછલા વર્ષોમાં સંસદમાં વિરોધ પ્રદર્શન ધરણા અને શોરબકોરથી અનેકગણા આગળ વધી ગયા છે. હવે સ્પીકર અથવા સભાપતિ સામે સરળતાથી બેનર અથવા પોસ્ટર ફરકાવવામાં આવે છે જેથી આ પ્રકારનો હંગામો ટીવી ઉપર દેખાય છે. એટલા માટે ચર્ચા થઈ રહી છે કે લોકસભા અને રાજ્યસભા ટીવીના લાઈવ પ્રસારણને પાંચ મિનિટના વિલંબથી દેખાડવામાં આવે જેથી હંગામાના અંશોની કાપકૂપ કરી તેને હતોત્સાહિત કરી શકાય.